Гінулі не толькі ваеннапалонныя. Мсціслаў быў акупіраваны 14 ліпеня 1941 года, і адразу ў буйных населеных пунктах раёна, былых цэнтрах сельскіх Саветаў — Шамава, Курманава, Ходасах і іншых — размясціліся валасныя ўправы, пры іх — нямецкія гарнізоны і паліцэйскія ўчасткі. У самім Мсціславе гітлераўцы размясцілі ваенную камендатуру і палявую жандармерыю. Установы культуры і школы сталі выкарыстоўваць пад казармы.